Constantin Siegwart-Müller

Constantin Siegwart-Müller (10. lokakuuta 1801 Lodrino – 13. tammikuuta 1869 Altdorf)Constantin Siegwart-Müller  Encyclopædia Britannica Online Academic Edition. Viitattu 8.1.2014. oli sveitsiläinen poliitikko, joka oli vuosina 1845–1847 toimineen kapinallisen Sonderbundin johtaja.

Siegwart-Müller oli alkujaan Urin kantonista kotoisin ollut lakimies. Hän asui vuodesta 1832 Luzernissa, jossa hänestä kaksi vuotta myöhemmin tuli valtiosihteeri. Vuonna 1839 hän siirtyi radikaalipuolueesta ultramontanisteihin, ja menetti samalla asemansa liberaalin kantonihallituksen palveluksessa. Konservatiivisen suuntauksen kasvattaessa suosiotaan Siegwart-Müller valittiin vuonna 1841 kantonin neuvostoon ja kolme vuotta myöhemmin hänestä tuli kantonin hallituksen puheenjohtaja (Schultheiss) ja samanaikaisesti paikallisten maapäivien puhemies. Hän kannatti kirkollis-konservatiisten piirien tavoitteita, ja johti seitsemän katolisen kantonin joulukuussa 1845 perustaman Sonderbund-puolustusliiton järjestämistä. Hänestä tuli myös Sonderbundin sotaneuvoston puheenjohtaja. Kun liitto hävisi marraskuussa 1847 käydyn sisällissodan, Siegwart-Müller joutui pakenemaan maasta. Hän pääsi palaamaan vuonna 1857.

Lähteet

Luokka:Sveitsiläiset poliitikot
Luokka:Vuonna 1801 syntyneet
Luokka:Vuonna 1869 kuolleet